રાજકોટ તાલુકાના બારવણ ગામે રહેતો અને મજૂરીકામ કરતો જીલો ઉર્ફે જીગ્નેશ વેરશીભાઈ જખાનીયા નામનો દેવીપૂજક યુવાન ગત તારીખ ૧૦ના રોજ બપોરે કોઈ કામ સબબ દોઢ વર્ષના દીકરા સંતોષને લઈને બાઇકમાં ઝીંઝુડા ગામે ગયો હતો ત્યાંથી પરત આવતો હતો ત્યારે બારવણ ગામની સીમમાં ખાટડી તરફ જવાના રસ્તે ગોળાઇમાં બાઈક ઉપરથી કાબુ ગુમાવતા બાઈક સ્લીપ થતા આગળ બેઠેલ દોઢ વર્ષનો બાળક સંતોષ ફંગોળાઈ ગયો હતો અને ગંભીર ઇજા થતા ૧૦૮ મારફતે કુવાડવા સરકારી હોસ્પિટલે ખસેડ્યો હતો પરંતુ ફરજ પરના તબીબોએ મૃત જાહેર કર્યો હતો એકના એક પુત્રના મોતથી દેવીપૂજક પરિવારમાં શોક વ્યાપી ગયો છે આ અકસ્માત અંગે અરવિંદભાઈ વેરશીભાઈ જખાનીયાએ ફરિયાદ નોંધાવતા કુવાડવા રોડ પોલીસ સ્ટેશનના હેમરાજસિંહે જરૂરી કાર્યવાહી કરી હતી.